陳玉蓮

陳玉蓮係香港女演員。佢喺香港出世，祖籍廣東增城。1980年代，佢係香港玉女明星，無綫電視嘅當紅花旦。

陳玉蓮喺調景嶺長大。佢阿爸係陳寶善，國軍軍官，喺黃國樑做軍長嘅六十四軍一三一師三九一團做到少校營長。阿媽係彭硯芬，湖南人，喺上海長大。

近年陳喺社區做義工同參加相關活動，間中接拍無綫劇集同埋電影。

陳有過三段情。1977年至1982年，佢試過同周潤發拍拖，後來因性格不合而分手。1984年，佢同陳超武結婚，喺1992年宣布離婚。1999年，佢同一直追求佢嘅賈思樂交往，最後分手收場。

中文電影資料庫-陳玉蓮

前亞洲電視女藝員
前無綫電視女藝員
香港女演員
祖籍增城
玉蓮
香港佛教徒
天主教鳴遠中學舊生